POSTUPAK UPISA

KORAK 1: REGISTRACIJA U SUSTAV

* sustav za prijave i upise bit će aktivan od 02.06.
* učenici se registriraju u sustav pomoću lozinke i korisničkog imena koje su dobili od Carnet-a
* po registraciji učenici dobivaju vlastiti PIN s kojim nadalje ulaze u svoje podatke
* u sustavu su podaci učenika (osobni podaci, ocjene) već povučeni iz E-matice
* učenici trebaju isprobati radi li PIN i je li sve u redu (pokušati ući u sustav pomoću PIN-a i provjeriti sve podatke u svom profilu, osobne podatke, ocjene, eventualne rezultate natjecanja)
* ako učenik ostvaruje dodatne bodove (zdravstvene teškoće, socijalni status..), do 27.06. treba osnovnoj školi dostaviti dokazne dokumente (potvrdu školskog liječnika sa mišljenjem Službe za prof. usmjeravanje HZZ-a, potvrde HZZ-a o nezaposlenosti roditelja, smrtni list i sl.)
* poželjno je pratiti mrežne stranice željenih škola na kojima će biti objavljeni natječaji za

upis u tu školu

KORAK 2: ODABIR ŠKOLA

* upis odabranih škola će trajati od 27.06.-06.07.
* (za škole koje zahtijevaju dodatne provjere, poput Škole za primijenjenu umjetnost i dizajn, odabir škola mora se obaviti od 27.06.-28.06. a u preostalom razdoblju do 06.07. su planirane dodatne provjere)
* 06.07. zaključava se sustav i može se vidjeti u koje škole je učenik stekao pravo upisa
* 06.07. - 08.07. roditelji dolaze u OSNOVNU školu potpisati pismenu prijavnicu za te škole

KORAK 3: UPIS U ŠKOLU

- 11.07. objava konačnih ljestvica poretka

* dostava upisnice u SREDNJU školu u koju se učenik upisao (datum dostave učenici trebaju provjeriti na mrežnoj stranici škole, a obrazac upisnice mogu isprintati sa web stranice [www.upisi.hr](http://www.upisi.hr/))
* 11.07. – 15.07. dostava dokumenata koji su uvjet za upis u upisanu školu (potvrda školske liječnice ili medicine rada – provjeriti za dotičnu školu u Jedinstvenom popisu zdravstvenih zahtjeva <http://public.mzos.hr/Default.aspx?art=13877&sec=3339>)

\*uvjete za upis u pojedinu školu treba tada provjeriti i na mrežnim stranicama dotične škole

\*\* pregled kod liječnika medicine rada obavlja se privatno (osim učenika koji upisuju za vozače ili pomorce koji su taj pregled već obavili preko Službe za profesionalno usmjeravanje Hrv. zavoda za zapošljavanje)

\*\*\* za potvrdu školske liječnice nazvati školsku ambulantu iza 13. lipnja na tel: 322 328